10.pielikums
atklātā konkursā  “Būvprojekta izstrāde un autoruzraudzība 

“Pļavas ielai un Limbažu ielas posmam starp Raiņa ielu un Rīgas ielu””,

ID Nr. SNP/2026/56/AK
Līguma projekts “Par autoruzraudzības veikšanu”
Līgums Nr. SNP - __________________

par autoruzraudzības veikšanu 

Smiltenē, 


Līguma parakstīšanas datums ir 

pēdējā pievienotā droša elektroniskā paraksta 

un tā laika zīmoga pievienošanas datums

Smiltenes novada pašvaldība, nodokļu maksātāja reģistrācijas numurs: 90009067337, juridiskā adrese: Dārza iela 3, Smiltene, Smiltenes novads, LV-4729, kuru pārstāv pašvaldības iestāde “Smiltenes novada Centrālā administrācija”, reģistrācijas Nr. 50900037271, kuras vārdā uz 2023.gada 28.jūnija saistošo noteikumu Nr.14/23 „Smiltenes novada pašvaldības nolikums” ___. punkta un ____. apakšpunkta pamata rīkojas ___________________, turpmāk tekstā - Pasūtītājs, no vienas puses, 

un

<nosaukums>, reģistrācijas Nr. <numurs>, juridiskā adrese: <adrese> , kuras vārdā saskaņā ar <pilnvarojums> rīkojas tās <amatpersonas amats un vārds, uzvārds>, turpmāk tekstā – Izpildītājs, no otras puses, 
abas puses kopā un katra puse atsevišķi (turpmāk – Puse(-s)), 

ņemot vērā Pasūtītāja izsludinātā atklātā konkursa “Būvprojekta izstrāde un autoruzraudzība “Pļavas ielai un Limbažu ielas posmam starp Raiņa ielu un Rīgas ielu”, Id. Nr. SNP/2026/56/AK (turpmāk – Iepirkums), rezultātu, Izpildītāja 20___. gada ___. ___________ piedāvājumu Iepirkumam, turpmāk tekstā - Piedāvājums, un Pasūtītāja Publisko iepirkuma komisijas 20___.gada ___. _______ lēmumu Nr. _____________, noslēdz šādu līgumu (turpmāk – Līgums):

1. Definīcijas

Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:

1.1. Autoruzraugs – Būvprojekta autora nozīmēts būvspeciālists,  kura pienākums ir nodrošināt un atbildēt par Būvprojekta daļu risinājumu mijiedarbību, Būvprojekta saturu kopumā un atbilstību Līgumam, un Pasūtītāja uzdevumā nodrošināt un veikt Būvdarbu autoruzraudzību;

1.2. Būvobjekts – viss Līguma 2.1. punktā minētais objekts ar tam piegulošo teritoriju, palīgbūvēm un būviekārtām;

1.3. Būvprojekts – būvniecības ieceres dokumentācija “Pļavas ielai un Limbažu ielas posmam starp Raiņa ielu un Rīgas ielu”, kurā iekļauts būvniecības īstenošanai nepieciešamais grafisko un teksta dokumentu kopums. Būvatļauja Nr. _________________;

1.4. Dienas ir kalendāra dienas, ja Līgumā nav norādīts savādāk;

1.5. Līgums – Pušu parakstīts šis Līgums, ieskaitot tā pielikumu, kā arī jebkuru dokumentu, kas papildina vai groza šo Līgumu;

1.6. Projekta vadītājs – Pasūtītāja atbildīgais pārstāvis, kurš saistībā ar būvniecību darbu izpildi ir tiesīgs Pasūtītāja vārdā rīkoties un nodrošināt operatīvu lēmumu pieņemšanu – Smiltenes novada ____________________, tel.nr. _________, e-pasts: ____________@smiltenesnovads.lv. Pasūtītāja atbildīgais pārstāvis ir tiesīgs atsevišķu noteiktu jautājumu risināšanā nozīmēt citu atbildīgo pārstāvi, par to paziņojot Izpildītājam. Pasūtītāja pārstāvis ir pilnvarots pārstāvēt Pasūtītāju: pieņemt lēmumus, dot rīkojumus, sagatavot dokumentus un saskaņojumus Līgumā paredzētajos gadījumos, parakstīt ikmēneša autoruzraudzības izpildes aktus un Autoruzraudzības pakalpojuma izpildes pieņemšanas – nodošanas aktu; 

1.7. Par Līguma izpildi atbildīgā persona un pārstāvis no Izpildītāja puses un kontaktpersona ir Izpildītājs ______________ ____________, e-pasts: ________, tel.: ___________. 

2. Līguma priekšmets

2.1. Pasūtītājs uzdod un Izpildītājs apņemas izpildīt Pasūtītāja darba uzdevumu – atbilstoši normatīvajiem aktiem, šim Līgumam un Piedāvājumam (Līguma pielikums) veikt būvobjekta “Pļavas ielai un Limbažu ielas posmam starp Raiņa ielu un Rīgas ielu”  adresē: Pļavas un Limbažu iela, Smiltene, Smiltenes novads, LV-4131, būvdarbu autoruzraudzību ___. kārtā, turpmāk – Autoruzraudzība, būvdarbiem, kas tiek izpildīti atbilstoši Būvprojektam. 
2.2. Izpildītājs garantē, ka viņam un viņa pilnvarotajām personām vai personai, kas tiek apstiprināta ar Izpildītāja rīkojumu, ir visas nepieciešamās licences un sertifikāti, prasmes un iemaņas, kas nepieciešamas Līgumā noteikto autoruzraudzības darbu izpildei.

2.3. Izpildītājs uzsāk pildīt Pasūtītāja darba uzdevumu ar šī Līguma spēkā stāšanās dienu. Autoruzraudzības veikšana turpinās visu Būvdarbu izpildes laiku un tiek pabeigta pēc būvdarbu pabeigšanas, Būvobjekta pieņemšanas ekspluatācijā un citu Līgumā ietverto pienākumu izpildes. Kopējais plānotais būvobjekta būvdarbu izpildes termiņš  un Objekta nodošana ekspluatācijā -  ____________________. Gadījumā, ja kopējais būvdarbu izpildes termiņš būs garāks, nekā plānots, Izpildītājam netiks paredzēta papildus samaksa par būvdarbu uzraudzību.

2.4. Izpildītājs noslēdzot šo Līgumu, nodrošina autoruzraudzības mērķi - būvprojekta (gan atsevišķu būvprojekta projekta daļu, gan to  savstarpējās  atbilstības, gan būvprojekta satura kopumā,) autora tiesības īstenot būvprojekta autentisku realizāciju dabā nepieļaujot būvniecības dalībnieku patvaļīgas atkāpes no akceptētā būvprojekta, kā arī saistošo normatīvo aktu un standartu pārkāpumus būvdarbu gaitā.

2.5. Izpildītājs apliecina, ka tam un tā piesaistītajiem speciālistiem, kas piedalīsies Līguma izpildē, ir visas nepieciešamās licences un sertifikāti, prasmes un iemaņas, kas nepieciešamas Līgumā noteikto Autoruzraudzības darbu veikšanai.
3. Autoruzraudzības veikšanas termiņš

3.1. Līgums stājas spēkā ar tā parakstīšanas brīdi un ir spēkā līdz abu Pušu saistību pilnīgai izpildei vai tā izbeigšanai pirms termiņa.
3.2. Parakstot Līgumu, Izpildītājs apliecina, ka pilnībā ir iepazinies ar Autoruzraudzības darbu izpildes vietu, visiem noteikumiem un prasībām, kas attiecināmi uz Līgumā 2.1.punktā minētās Autoruzraudzības izpildi.  
3.3. Izpildītājs Autoruzraudzību veic līdz pilnīgai būvdarbu pabeigšanai un Smiltenes novada būvvaldes atzīmei Būvniecības informācijas sistēmā (turpmāk- BIS) par būvdarbu pabeigšanu/Objekta pieņemšanu ekspluatācijā. 
3.4. Līguma izpildi apliecina abpusēji parakstīts Autoruzraudzības darbu nodošanas- pieņemšanas akts (turpmāk- Akts) par Līguma saistību izpildi. 
4. Līgumcena un tās samaksas kārtība

4.1. Līgumcena par pilnā apjomā izpildītu Autoruzraudzības pakalpojumu tiek noteikta ________ EUR (_____ euro ___ centi) aktiem. Aprēķinātais pievienotās vērtības nodoklis (PVN 21%) ir ____,___ EUR (____________ euro ____ centi).  Līgumcenas un pievienotās vērtības nodokļa summa ir ______,____ EUR (______________ euro _____ centi), turpmāk saukta – Līguma summa.

4.2. Līgums ir fiksētās summas līgums. Autoruzraudzības darbu sadārdzinājums ne līdz šī Līguma noslēgšanai, ne arī tā izpildes laikā Izpildītājam netiek atlīdzināts. Izpildītājs apliecina, ka ir pienācīgi iepazinies ar Pasūtītāja prasībām, projekta īstenošanas vietu un apliecina, ka Autoruzraudzība ir realizējama kopumā, un Līgumcenā ir iekļauti visi Izpildītāja ar Autoruzraudzības darba veikšanu saistītie izdevumi.

4.3. Līgumcena nevar tikt papildināta ar darbiem, kas jāveic saskaņā ar šo Līgumu, kā arī gadījumos, ja Izpildītājs ar nodomu vai aiz neuzmanības ir kļūdījies Autoruzraudzības pakalpojuma daudzumu, tās cenu un izmaksu aprēķinos, kas nepieciešami Līgumā noteiktā autoruzraudzības pakalpojuma sniegšanai pilnā apjomā. 

4.4. Līgumcenu par kvalitatīvu Autoruzraudzības pakalpojuma izpildi Pasūtītājs samaksās Izpildītājam šādā kārtībā:

4.1.1. par faktiski izpildītajiem un Pasūtītāja pieņemtajiem Autoruzraudzības darbiem Pasūtītājs maksā 30 kalendāro dienu laikā no izpildīto Autoruzraudzības darbu pieņemšanas - nodošanas akta abpusējas parakstīšanas un Autoruzrauga sagatavota Līguma noteikumiem atbilstoša e-rēķina saņemšanas dienas. Samaksa tiek veikta pa daļām līdz 80% (astoņdesmit procentiem) no Līguma 4.1.punktā noteiktās summas atbilstoši Autoruzrauga katra mēneša periodā faktiski veiktajiem Autoruzraudzības darbiem. Autoruzraudzības apjoma proporcija attiecīgajam mēnesim tiek aprēķināta, vadoties no attiecīgajā mēnesī izpildīto būvdarbu apjoma attiecībā pret kopējo būvdarbu apjomu naudas izteiksmē;

4.1.2. par Autoruzraudzības darba pilnīgo izpildi Pasūtītājs maksā atlikušos 20% (divdesmit  procentus) no Līguma 4.1. punktā noteiktās summas, t.i. ___ EUR (____), 30 kalendāro dienu laikā, skaitot no dienas, kad būvobjekts pēc būvdarbu pabeigšanas ir pieņemts ekspluatācijā saskaņā ar Latvijas Republikas spēkā esošajiem normatīvajiem aktiem,  attiecīga Autoruzraudzības darbu pieņemšanas - nodošanas akta abpusējas parakstīšanas un Autoruzrauga sagatavota Līguma noteikumiem atbilstoša e-rēķina saņemšanas dienas. 

4.5. Maksājumi saskaņā ar Līgumu tiek veikti tikai pēc tam, kad Projekta vadītājs ir saņēmis pārbaudītus, pareizi sagatavotus samaksas dokumentus. Izpildītāja Pasūtītājam iesniegtajos maksājuma dokumentos ir jābūt norādītiem šādiem Pasūtītāja (maksātāja) rekvizītiem: 

4.5.1. uz visiem rēķiniem ir jāuzrāda Objekts: “Pļavas ielai un Limbažu ielas posmam starp Raiņa ielu un Rīgas ielu __. kārta”;
4.5.2. šī Līguma numurs; rekvizīti; atsauce uz Projektu - _______;
4.5.3. Akta numurs un datums, par kuru tiek izrakstīts rēķins; 

4.5.4. šādiem Pasūtītāja  norēķinu konta rekvizītiem:

	Maksātājs
	Smiltenes novada pašvaldība

	Reģistrācijas Nr. 
	90009067337

	PVN maksātāja Nr.
	LV 90009067337

	Adrese
	Dārza iela 3, Smiltene, Smiltenes novads, LV 4729

	Kredītiestāde
	

	Kods
	

	Konta Nr.
	


4.6. Izpildītājs rēķinus sagatavo elektroniskā formātā (turpmāk – e-rēķins) atbilstoši Ministru kabineta 2019. gada 9. aprīļa noteikumiem Nr. 154 ”Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Izpildītājs, atbilstoši Grāmatvedības likuma  1. panta pirmās daļas 9. punktam, var sagatavot un iesniegt Pasūtītājam rēķinus, kas noformēti kā strukturēts elektronisks rēķins. E- rēķinu Izpildītājs nosūta Pasūtītājam uz eadreses apakšadresi: REKINI@90009067337 vai e-pastu: erekini@smiltenesnovads.lv, papildus to nosūtot uz Pasūtītāja pārstāvja Līguma 1.6. apakšpunktā norādīto e-pastu. 

4.7. Pasūtītājam ir tiesības neapmaksāt rēķinu, ja rēķinā nav iekļauta 4.5. punktā noteiktā informācija un rekvizīti. 

4.8. Līgumā noteiktais Pasūtītāja maksājums tiek uzskatīts par veiktu brīdī, kad Pasūtītājs ir iesniedzis kredītiestādē izpildei maksājuma uzdevumu par konkrēto maksājumu un tā to ir izpildījusi.

4.9. Pasūtītājs neizmaksā Izpildītājam samaksu būvdarbu apturēšanas vai nepārvaramas varas apstākļu pastāvēšanas laikā.

4.10. Ja Pasūtītājam ir prasījums pret Izpildītāju par kādas naudas summas samaksu (tai skaitā prasījumi par izdevumu un/vai zaudējumu atlīdzību, tostarp arī izdevumu, kas saistīti ar trešo personu piesaistīšanu Projektēšanas darbu izpildē un/vai trūkumu/kļūdu novēršanā šajā Līgumā paredzētajos gadījumos, Būvniecības ieceres dokumentācijas kļūdu novēršanu, Pasūtītāja un Līgumā, un tā pielikumos noteikto termiņu/starptermiņu izpildes kavējumu u.tml.), Izpildītājam tas jāsamaksā 10 (desmit) darba dienu laikā pēc attiecīga paziņojuma un rēķina saņemšanas vai citā termiņā, ja Pasūtītājs norādījis citādi,  kā arī Pasūtītājs ir tiesīgs šādas naudas summas vienpusēji ieturēt no Izpildītājam izmaksājamam summām, par to informējot Izpildītāju, norādot ieturamās summas apmēru un tiesisko pamatu.

5. Autoruzraudzības noteikumi

5.1. Autoruzraudzības valoda ir latviešu valoda. Ja ir nepieciešams Autoruzraudzības dokumentācijas tulkojums svešvalodā, tas tiek veikts pēc Pušu atsevišķas vienošanās.

5.2. Izpildītāja norādījumi ir saistoši Pasūtītājam, būvuzraugam  un Būvuzņēmējam no brīža, kad tie ir ierakstīti Autoruzraudzības žurnālā un/vai būvsapulces protokolā un nav pretrunā ar Latvijas Republikā spēkā esošo normatīvo regulējumu, Pasūtītāja prasībām un Būvniecības ieceres dokumentāciju.

5.3. Papildu darbi:

5.3.1. par būtisku papildu projekta risinājumu izstrādi (detalizēti alternatīvi  rasējumi, jaunas metodes, būtiska būvdarbu apjomu samazināšana/palielināšana, salāgošana ar citu Pasūtītāja investīciju projektu u.tml., bet neattiecas uz esošo rasējumu detalizāciju, ja nepieciešams būvdarbu izpildei), kurus izsaukušas Pasūtītāja papildu prasības attiecībā uz akceptētu Būvniecības ieceres dokumentāciju, tad par šo darbu apjomu, izpildes termiņu un apmaksas kārtību var tikt noslēgta papildus vienošanās, uz kuru attieksies Līguma nosacījumi un kas būs Līguma neatņemama sastāvdaļa;

5.3.2. Līguma 5.3.1.punkta noteikumi neattiecas uz Izpildītāja pieļautām Būvniecības ieceres dokumentācijas kļūdām/kļūdaino risinājumu pārstrādāšanu, jo Izpildītāja pieļauto Būvniecības ieceres dokumentācijas kļūdu novēršana/ pārstrādāšana notiek uz Izpildītāja rēķina, tāpat Izpildītājs sedz ar Būvniecības ieceres dokumentācijas kļūdām/to novēršanu radītos zaudējumus Pasūtītājam, un Pasūtītājam nav pienākums segt Izpildītājam šajā sakarā radušos izdevumus;

5.3.3. ja Būvniecības ieceres dokumentācijas papildus risinājumi bija bez papildus atlīdzības jāizstrādā Izpildītājam (t.sk. detalizētos rasējumus esošai dokumentācijai, kas nav jauna metode/alternatīva u.tml., kā arī Būvniecības ieceres dokumentācijas kļūdu novēršanas  gadījumā), bet tos izstrādā Būvuzņēmējs vai trešā puse, ko Pasūtītājs piesaista, Izpildītājam ir jāsedz ar to saistītie izdevumi un  zaudējumi, kas rodas Pasūtītājam.

5.4. Izpildītājam jāveic Būvniecības ieceres dokumentācijas izmaiņas pēc Pasūtītāja norādījumiem, t.sk. arī gadījumos, ja Pasūtītājs Objektā vai tā tiešā tuvumā realizē citu investīciju projektu un tādējādi ir nepieciešams izmaiņas Būvniecības ieceres dokumentācijā.

5.5. Gadījumā, ja atklājas Būvniecības ieceres dokumentācijas kļūdas/trūkumi, kuras Pasūtītājs varēja konstatēt tikai būvdarbu izpildes laikā, Izpildītājs uz sava rēķina veic šo kļūdu labošanu un sedz ar to radītos zaudējumus Pasūtītājam.
6. Izpildītāja pienākumi

6.1. Izpildītājs apņemas veikt Autoruzraudzību Objektā līdz Smiltenes novada būvvaldes atzīmes izdarīšanai Būvniecības informācijas sistēmā par būvdarbu pabeigšanu/Objekta pieņemšanu ekspluatācijā, saskaņā ar Latvijas Republikas spēkā esošajiem normatīvajiem aktiem, Latvijas nacionālo standartu nosacījumiem, u.c., konkrēto darbu izpildi regulējošiem normatīvajiem aktiem, Līgumu un Būvniecības ieceres dokumentāciju, nodrošinot Objekta kvalitatīvu un autentisku realizāciju dabā, nepieļaujot būvniecības dalībnieku patvaļīgas atkāpes no akceptētas Būvniecības ieceres dokumentācijas. 

6.2. Izpildītājs apņemas pēc atsevišķa Pasūtītāja pieprasījuma, neatliekamos, steidzamos gadījumos, nekavējoties (t.i., ne ilgāk kā pēc reālā ceļā pavadītā laika, kas nepieciešams, lai ierastos no Izpildītāja juridiskās adreses vietas), apsekot Objektu un veikt visas tās darbības, kas nepieciešamas Būvniecības ieceres dokumentācijas savlaicīgai un kvalitatīvai realizācijai, un/vai rīkoties atbilstoši Pasūtītāja norādījumiem.

6.3. Izpildītājam ir pienākums:

6.3.1. informēt Pasūtītāju u.c. normatīvajos aktos noteiktās institūcijas (cik tālu tas nepieciešams), par būvdarbu gaitā konstatētajiem Būvniecības ieceres dokumentācijas trūkumiem, būvdarbu pieļautajām atkāpēm no Būvniecības ieceres dokumentācijas vai Latvijas Republikas normatīvajiem aktiem;

6.3.2. informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem;

6.3.3. piedalīties būvdarbu būvsapulcēs, ja tādu nepieciešamību nosaka Pasūtītājs un atbilstoši Pasūtītāja norādījumiem, nodrošinot attiecīgajam būvdarbu izpildes veidam atbilstošo autoruzraudzības speciālistu apmeklējumus. Līdz nākamajai būvsapulcei ieinteresētās personas var iepazīties ar būvsapulces protokolu un var izteikt rakstveida piezīmes, par ko nākamajā būvsapulcē visi būvsapulces dalībnieki tiek informēti. Ja piezīmes pie protokola netiek saņemtas, uzskatāms, ka piezīmes nav izteiktas un būvsapulces protokols akceptēts. Būvsapulces protokols  ir saistošs visām iesaistītajām personām.

6.3.4. ja būvdarbu laikā būvdarbu veicējs konstatē nepilnības vai trūkumus izstrādātajā Būvniecības ieceres dokumentācijā, (ko Projektētājs varēja konstatēt Būvniecības ieceres dokumentācijas izstrādes laikā, bet to nav konstatējis/paredzējis) Izpildītājam ir pienākums sniegt Pasūtītājam paskaidrojumus, kā arī novērst konstatētās Būvniecības ieceres dokumentācijas nepilnības un trūkumus, veikt nepieciešamās izmaiņas, iesniedzot  Pasūtītājam risinājumus/dokumentus  5 (piecu) darba dienu laikā no Pasūtītāja pieprasījuma saņemšanas dienas, vai citā termiņā, ja Pasūtītājs noteicis citādi. Gadījumā, ja Izpildītājs neveic uzdotos pienākumus, Pasūtītājam ir tiesības pieaicināt trešo personu šādu darbu veikšanai un Izpildītājam ir pienākums segt ar to saistītos izdevumus un zaudējumus, kas rodas Pasūtītajam. 

6.4. Izpildītājs apņemas ievērot Pasūtītāja pārstāvja/ju dotos rīkojumus un norādījumus,   kā arī nodrošināt, ka tos ievēro un izpilda arī Līguma izpildē iesaistītie Izpildītāja speciālisti,  apakšuzņēmēji un citādi piesaistītās personas, kas nodrošina Līguma izpildi.

6.5. Izpildītājs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto saistību izpildīšanas nodrošināšanai.
6.6. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
6.7. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu 6.6. punktā noteiktās prasības.
6.8. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
6.9. Ja tiek konstatēts, ka Līguma izpildē ir izmantotas 6.6. punktā aizliegtās izcelsmes preces vai pakalpojumi, Pasūtītājam ir tiesības:
6.9.1. pieprasīt attiecīgo preču vai pakalpojumu nomaiņu;

6.9.2. piemērot līgumsodu 10% apmērā no attiecīgās piegādes vērtības;

6.9.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

6.10. Līgumā noteiktās prasības, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi, izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

7. Pasūtītāja pienākumi

7.1. Pasūtītājs iesniedz visu nepieciešamo dokumentāciju un informāciju, kas ir tā rīcībā un ir nepieciešama Autoruzraudzības veikšanai pēc iespējas īsākā laika periodā.

7.2. Pasūtītājam ir tiesības izvirzīt pretenzijas par Autoruzraudzības veikšanu, ja tā pilnīgi vai daļēji neatbilst Līguma noteikumiem, Latvijas Republikas būvnormatīviem u.c. normatīvajiem aktiem, Pasūtītāja rakstiski noformulētām prasībām vai satur kļūdas un nepilnības.

7.3. Pasūtītājam ir tiesības vienpusēji aprēķināt un ieturēt līgumsodu/zaudējumus, vēršot savu prasījumu pret Izpildītāju un ieturēt aprēķināto līgumsodu/zaudējumus no jebkurām Izpildītājam izmaksājamām summām. Par piemērojamo līgumsodu/ieturējumiem Pasūtītājs rakstiski informē Izpildītāju.

8. Apakšuzņēmēji un līguma izpildē iesaistītā personāla nomaiņa

8.1. Autoruzraudzības veikšanai Izpildītājs piesaista Iepirkuma piedāvājumā norādīto personālu (Līguma un apakšuzņēmējus (Līguma 2.pielikums)). Izpildītājs ir atbildīgs par piesaistītā personāla un apakšuzņēmēju veikto darbu atbilstību Līguma prasībām.

8.2. Izpildītājam jāiesniedz Autoruzraudzības izpildē iesaistīto apakšuzņēmēju (ja tādus plānots iesaistīt, ja nav iesniegts Iepirkuma piedāvājumā) sarakstu, kurā norāda apakšuzņēmēja nosaukumu, nododamo pakalpojumu vērtību, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Izpildītājam Līguma izpildes laikā jāziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Autoruzraudzības veikšanā. 

8.3. Izpildītājs nav tiesīgs bez saskaņošanas ar Pasūtītāju veikt Iepirkuma  piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus/personālu Autoruzraudzības izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju arī papildu personāla iesaistīšanu Autoruzraudzības izpildē.

8.4. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām, ja tādas tika noteiktas.

8.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

8.5.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;

8.5.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst šā Publisko iepirkumu likuma 42. panta otrās daļas 1.,2., 3., 4., 5., 6., 7. un 10.punktā minētajiem izslēgšanas iemesliem;

8.5.3. piedāvātais apakšuzņēmējs, kura sniedzamo pakalpojumu vērtība ir vismaz 10 000,00 EUR (desmit tūkstoši euro, 00 centi), atbilst Publisko iepirkumu likuma 42.panta otrās daļas 1., 2., 3., 4., 5., 6., 7. un 10.punktā minētajiem izslēgšanas iemesliem;
8.5.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā Iepirkumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

8.7. Izpildītājs apakšuzņēmēju/personāla piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju)/ personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju)  un Līguma 8.8.punktā norādītos dokumentus un informāciju.

8.8. Izpildītājam par apakšuzņēmēju un/vai Izpildītāja piesaistīto personālu jāiesniedz Pasūtītājam sekojoši dokumenti:

8.8.1. pieteikums apakšuzņēmēja un/vai personāla nomaiņai vai piesaistīšanai, norādot nododamo darbu veidu un veicamo pakalpojumu vērtību/personāla (speciālista) pozīcija Līguma izpildē  (ja attiecināms);

8.8.2. apakšuzņēmēja un/vai personāla apliecinājums par gatavību veikt konkrētos darbus. Apakšuzņēmēja apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt piekrišanas rakstu. Izpildītāja piesaistītā personāla apliecinājumu paraksta pats speciālists; 

8.8.3. Apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt apakšuzņēmēju vai Izpildītāja personālu, uz kura iespējām balstījies savas kvalifikācijas novērtēšanai.

8.9. Pasūtītājs apakšuzņēmēja vai personāla atbilstību Publisko iepirkumu likuma noteikumiem pārbauda saskaņā ar Publisko iepirkumu likuma un Konkursa nolikuma noteikumiem, un pozitīva lēmuma gadījumā saskaņo iesniegto apakšuzņēmēju un/vai personāla piesaisti/nomaiņu.

8.10. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.11. Pasūtītājs pieņem lēmumu atļaut vai atteikt Izpildītājam Iepirkumā iesniegtā personāla vai apakšuzņēmēja nomaiņu vai jauna personāla, vai apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkuma likuma 62.panta noteikumiem.
8.12. Izmaiņas Līgumam pievienotajā apakšuzņēmēju/ personāla sarakstā tiek noformēti, reģistrējot Pasūtītāja saskaņoto apakšuzņēmēju/ projektētāja personāla sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. Atsevišķi Līguma grozījumi par šo netiek sagatavoti.
8.13. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.

8.14. Izpildītājs ir atbildīgs par to, lai saskaņā ar šo Līgumu Autoruzraudzības izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.

8.15. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem.

9. Pušu atbildība

9.1. Izpildītājs ir atbildīgs:

9.1.1. par būvdarbu norises Autoruzraudzību atbilstoši normatīvo aktu prasībām, Būvniecības ieceres dokumentācijai un Līgumam;

9.1.2. par būvdarbu kontroli atbilstoši Būvniecības ieceres dokumentācijai;

9.1.3. par pielietotajiem materiāliem;

9.1.4. par būvdarbu kavējumiem un pārtraukumiem, ja tie radušies Izpildītāja vainas dēļ;

9.1.5. par Pasūtītājam un/vai Būvuzņēmējam nodarītiem zaudējumiem, kas radušies Izpildītāja vainas dēļ, t.sk., ziņu nesniegšanu vai nepatiesu ziņu sniegšanu, bezdarbību u.tml.;

9.1.6. par Autoruzraudzības pakalpojumiem, ko sniedz tā apakšuzņēmēji.

9.2. Izpildītājs nav atbildīgs par Būvniecības ieceres dokumentācijas risinājumu kvalitāti, ja Būvdarbu laikā netiek novērstas Autoruzraudzības žurnālā ierakstītās atkāpes no Būvniecības ieceres dokumentācijas.

9.3. Ja Izpildītājs neveic Līgumā noteiktos pienākumus vai Pasūtītāja uzdotos pienākumus, terminētos uzdevumus, kavē dokumentu iesniegšanu, kas nepieciešami būvdarbu izpildes nodrošināšanai, kavē ierakstu izdarīšanu BIS, neierodas uz būvdarbu sapulcēm, kurās tam bija jābūt, u.tml., Pasūtītājam ir tiesības neveikt vai aizturēt Līgumā noteiktos maksājumus.

9.4. Puses ir atbildīgas par Līgumā norādīto saistību nepildīšanu vai nepienācīgu pildīšanu. Pusei ir pienākums atlīdzināt zaudējumus otrai Pusei, ko tā ar savu darbību vai bezdarbību radījusi. 

9.5. Puses ir tiesīgas atteikties no Līgumā pielīgtām tiesībām aprēķināt līgumsodu. 

9.6. Gadījumā, ja Izpildītāja vainas dēļ tiek veikta nekvalitatīva un būvnormatīviem neatbilstoša būvdarbu realizācija, Pasūtītājam ir tiesības aprēķināt un iekasēt no Izpildītāja līgumsodu 100,00 EUR (viens simts euro, 00 centi) par katru konstatēto gadījumu.

9.7. Ja Izpildītājs neveic uzdotos darbus Līgumā noteiktajā laikā un kārtībā, kavē Pasūtītāja uzdotos uzdevumu termiņus, neievēro Līguma 6.3. punkta noteikumus, kavē ierakstu izdarīšanu Būvniecības informācijas sistēmā, kavē bez būtiska iemesla saskaņojumu izdarīšanu,  kas tādējādi kavē būvdarbu veikšanu to paredzētajos termiņos, t.sk., uzsākšanu, Pasūtītājam ir tiesības aprēķināt un iekasēt no Izpildītāja līgumsodu 100,00 EUR (viens simts euro, 00 centi) par katru konstatēto gadījumu, kā arī Izpildītājam ir pienākums atlīdzināt visus tādējādi Pasūtītājam nodarītos zaudējumus.

9.8. Ja Izpildītājs nepilda noteiktās saistības un pēc Pasūtītāja pieprasījuma steidzamos gadījumos neierodas Objektā nekavējoties, bet ne vēlāk kā pēc ceļā pavadītā laika, skaitot no juridiskās adreses atrašanās vietas, t.sk. bez attaisnojoša un būtiska iemesla, tad Pasūtītājs ir tiesīgs piemērot un iekasēt no Izpildītāja līgumsodu 100,00 EUR (viens simts euro, 00 centi) par katru konstatēto gadījumu. 

9.9. Ja kāds no Izpildītāja speciālistiem neattaisnotu iemeslu dēļ, iepriekš nebrīdinot, neierodas uz būvsapulci, ja tas ir bijis nepieciešams, un šāds fakts ir fiksēts būvsapulces protokolā vai Pušu pārstāvju e-pastu sarakstē, Pasūtītājs ir tiesīgs piemērot un iekasēt no Izpildītāja līgumsodu 200,00 EUR (divi simti euro, 00 centi) par katru personu, kura nav ieradusies uz plānoto būvsapulci.

9.10. Ja Izpildītājs nav novērsis Būvniecības ieceres dokumentācijas kļūdas atbilstoši Līgumā vai Pasūtītāja noteiktajam termiņam un/vai Izpildītājs kavē būvsapulcē noteikto Būvniecības ieceres dokumentācijas izmaiņu veikšanas termiņu un/vai neiesniedz kādu Pasūtītāja pieprasīto dokumentāciju/atbildi/saskaņojumu u.tml., Pasūtītājs ir tiesīgs piemērot un iekasēt no Izpildītāja līgumsodu 200,00 EUR (divi simti euro, 00 centi) par katru konstatēto gadījumu.

9.11. Izpildītāja kavējuma gadījumā, Pasūtītājam ir tiesības pieaicināt trešo personu Būvniecības ieceres dokumentācijas kļūdu novēršanai un Izpildītājam ir jāsedz ar to radītie zaudējumi Pasūtītājam.

9.12. Izpildītājs ir atbildīgs un sedz Pasūtītājam visas radītās papildus izmaksas un zaudējumus, ja būvniecības laikā tiek konstatētas nepilnības vai trūkumi Būvniecības ieceres dokumentācijā, ko varēja paredzēt un bija paredzams tās izstrādes laikā, bet tas nav ticis darīts. Šādā gadījumā Izpildītājam jāsedz visi zaudējumi , kas Pasūtītājam šajā gadījumā var rasties (t.sk. neparedzētu būvdarbu izmaksas).

9.13. Ja Izpildītājs nepamatoti kavē Objekta nodošanu ekspluatācijā, Pasūtītājam ir tiesības aprēķināt un iekasēt no Izpildītāja līgumsodu 500,00 EUR (pieci simti euro, 00 centi), kā arī Izpildītājam ir pienākums atlīdzināt visus tādējādi Pasūtītājam nodarītos zaudējumus.

9.14. Par šajā Līgumā noteikto maksājumu veikšanas termiņa kavējumu var tikt piemērots līgumsods 0,5% (nulle komats piecu procentu) apmērā no nesamaksātās summas bez PVN, par katru nokavēto samaksas izdarīšanas dienu, bet ne vairāk kā 10% (desmit procentu) no nesamaksātās summas bez PVN. 

9.15. Ja Līgums tiek izbeigts Izpildītāja vainas dēļ, Pasūtītājam ir tiesības pieprasīt un iekasēt no Izpildītāja  līgumsodu    5% (piecu procentu) apmērā  no Līgumcenas. Līguma darbība var tikt izbeigta, bez līgumsoda aprēķināšanas un iekasēšanas, ja iestājas nepārvaramas varas apstākļi  un Līguma darbība nevar tikt atjaunota būtiski nemainot šī Līguma Līgumcenu vai Autoruzraudzības darbu termiņu.   

9.16. Pušu strīdi, kas rodas Autoruzraudzības laikā, kā arī būvdarbos izmantojamo materiālu kvalitātes novērtēšanā, var tikt risināti, pieaicinot neatkarīgu sertificētu ekspertu/nozares profesionāli vai valsts ekspertīzes institūcijas, un kvalitātes novērtēšanas izdevumus sedz Puse, kura saskaņā ar pārbaudes atzinumu/slēdzienu ir vainojama neatbilstību radīšanā. Ja pārbaudē nekonstatē pārkāpumus, kvalitātes novērtēšanas izdevumus sedz Puse, kura to ierosinājusi.

9.17. Līgumsoda samaksa neatbrīvo Puses Līguma saistību izpildes un zaudējumu atlīdzināšanas pienākuma (ja tādi ir radušies).

9.18. Izpildītājs ir atbildīgs un sedz Pasūtītājam visas radītās papildus izmaksas un zaudējumus, ja ar kompetentas institūcijas lēmumu tiek apturēta būvdarbu veikšana sakarā ar Būvniecības ieceres dokumentācijas nepilnībām.
9.19. Izpildītājam ir pienākums uzņemties atbildību un segt visus zaudējumus, kas radušies Pasūtītājam Būvniecības ieceres dokumentācijas nepilnību/kļūdu (t.sk. par visām Būvniecības ieceres dokumentācijas un ar to saistītās dokumentācijas kļūdām, kuras Izpildītājs varēja konstatēt pirms Būvniecības ieceres dokumentācijas izstrādes/Būvniecības ieceres dokumentācijas izstrādes laikā un/vai pirms būvdarbu uzsākšanas), un to novēršanas rezultātā.
9.20. Līguma neizpildes vai nepienācīgas izpildes gadījumā radītā atrautā (negūtā peļņa) netiek atlīdzināta. 

10. Līguma grozījumi un izbeigšana
10.1. Līgums var tikt grozīts Pusēm noslēdzot rakstisku vienošanos. Visas izmaiņas, papildinājumi, vienošanās pie Līguma ir uzskatāmi par Līguma grozījumiem un neatņemamu sastāvdaļu.

10.2. Līguma izpilde var tikt apturēta Pusēm noslēdzot papildus vienošanos pie Līguma vai bez tās, norādot pamatojumu un iespējamo, cik tālu to var noteikt, Līguma darbības atjaunošanas laiku. Apturot Līguma izpildi, Pasūtītājam saskaņā ar Darbu pārtraukšanas aktu jāsamaksā Izpildītājam par faktiski veikto darbu, cik tālu to iespējams novērtēt. Līguma izpildes apturēšana neizslēdz Līguma izbeigšanas iespēju.

10.3. Pusēm nekavējoties, bet ne vēlāk kā 3 (trīs) dienu laikā jāinformē vienam otrs, ja konstatē jebkādus apstākļus, kas var ietekmēt Līguma un/vai būvdarbu izpildi.
10.4. Pamatojot ar Publisko iepirkumu likumu un šo Līgumu, Līgums var tikt grozīts tikai kādā no turpmāk minētajiem gadījumiem vai Līgumā citur minētā gadījumā:
10.4.1. ikvienā gadījumā, kad grozījumi nav būtiski, atbilstoši Publisko iepirkumu likuma 61.panta pirmās daļas 1. punktam.
10.4.2. piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 10 % (desmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 10.4.3., 10.4.4.punktam.
10.4.3. piemērojot Publisko iepirkumu likuma 61.panta trešās daļas 2.punktu, - ietverot darbus, kas sākotnēji nav paredzēti Līgumā, ja šādu grozījumu dēļ Līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 50 % (piecdesmit procentus) no sākotnējās Līgumcenas, piemēram, Pasūtītājam ir nepieciešami papildu darbi (jauni risinājumi: salāgošana ar citu projektu, Projektēšanas uzdevuma/Būvniecības ieceres dokumentācijas izmaiņas, metodes izmaiņas, ieceres izmaiņas, materiālu maiņa u.tml.), kas nebija iekļauts sākotnēji Iepirkumā, un to nevar veikt parastajā autoruzraudzības kārtībā Līgumcenas ietvaros, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem darbiem.
10.4.4. piemērojot Publisko iepirkumu likuma 61.panta trešās daļas 1.punktu, - ja samazinās vai izmainās Projektēšanas uzdevuma apjomi, risinājumi, salāgojot ar citu projektu, ja mainās iecere un Izpildītājam jāveic papildus projektēšanas darbi, kā arī gadījumos, ja īpaši nepieciešams izstrādāt specifiskus rasējumus vai izpildes metodes (neattiecas uz autoruzraudzības kārtībā veiktu detalizāciju esošiem rasējumiem), Būvniecības ieceres dokumentācijas sadalīšana kārtās, materiālu nomaiņa, būvdarbu apjomu būtiska samazināšana, u.tml., un to nevar veikt parastajā autoruzraudzības kārtībā Līgumcenas ietvaros. Ja piemērojot Publisko iepirkumu likuma 61.panta trešās daļas 1.punktu grozās Līgumcena, tad visu secīgi veikto grozījumu naudas vērtības summa nevar pārsniegt 50 % (piecdesmit procentus) no sākotnējās Līgumcenas.
10.4.5. piemērojot Publisko iepirkumu likuma 61.panta trešās daļas 4.punktu, - ja Izpildītājs tiek aizstāts ar citu izpildītāju.
10.5. Grozījumi var tikt veikti Projektēšanas uzdevumā/ Būvniecības ieceres dokumentācijā, sakarā ar citu Pasūtītāja investīciju projektu Objektā vai tiešā tā tuvumā, un tādēļ ir nepieciešams samazināt/palielināt darbu apjomus un/vai tehniskos parametrus/prasības/specifikācijas/metodes/materiālus, kā arī gadījumos, ja tas skar Objekta tehnisko stāvokli vai kā citādi radušies tml. būtiski apstākļi, ko Pasūtītājs pirms Līguma slēgšanas nevarēja paredzēt. 
10.6. Pasūtītājs veicot Līguma grozījumus, izvērtē izmaiņu finansiālo ietekmi, nosaka pieļaujamību un juridisko pamatojumu atbilstoši Līgumam un Publisko iepirkumu likumam.
10.7. Izpildītājs ir tiesīgs pārtraukt Līguma izpildi, par to iepriekš rakstveidā brīdinot  Pasūtītāju 5 (piecas) darba dienas iepriekš, ja Pasūtītājs neievēro Izpildītāja prasību pārtraukt būvdarbus sakarā ar Izpildītāja izvirzītajām pretenzijām pret Būvuzņēmēju.

10.8. Pasūtītājs patur sev tiesības vienpusēji izbeigt Līgumu, par to paziņojot Izpildītājam rakstveidā 5 (piecas) darba dienas iepriekš, ja Izpildītājs nav izpildījis vienu vai vairākas saistības, un/vai, pēc rakstiska brīdinājuma nosūtīšanas, saistību nepildīšana nav novērsta 10 (desmit) kalendāro dienu laikā, kā arī gadījumos, ja Izpildītājs sistemātiski (konstatēti divi un vairāk Līguma saistību pārkāpumi) nepilda uzņemtās saistības Līgumā un Pasūtītāja noteiktajā apmērā un termiņā.
10.9. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (piecas) darba dienas iepriekš arī šādos gadījumos: 

10.9.1. ja Pasūtītājs konstatē, ka Izpildītājs pametis uzdoto darbu izpildi vai ir pirmsšķietami secināms, ka uzdotie darbi ir pamesti vai jebkurā citā veidā skaidri Izpildītājs izrāda savu nodomu nepildīt/pārtraukt ar Līgumu noteikto saistību izpildi;
10.9.2. ja Izpildītājs pārkāpj kādu no šī Līguma noteikumiem un pasūtītāja prasībām, un šāds pārkāpums, pēc Pasūtītāja viedokļa, var  būtiski ietekmēt Izpildītājs spējas pildīt savas saistības saskaņā ar šo Līgumu;
10.9.3. notiek jebkāds gadījums vai gadījumu virkne, kam pēc Pasūtītāju viedokļa ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas iespaido Izpildītāju izpildīt saistības saskaņā ar šo Līgumu;
10.9.4. ja Izpildītājs pārtrauc Autoruzraudzības darbu izpildi vai to izpilde nenotiek Līgumā paredzētajā apjomā un atbilstoši Pasūtītāja prasībām;
10.9.5. ja Izpildītāja speciālisti bez būtiska iemesla, t.sk., to nepaziņojot Pasūtītājam, neierodas būvdarbu sapulcēs (ja tas bija nepieciešams), 2 (divas) reizes pēc kārtas vai ar sistemātisku regularitāti, Līguma izpildes laikā;
10.9.6. pret Izpildītāju tiek iesniegta prasība par atzīšanu par maksātnespējīgu vai Izpildītāja saimnieciskā darbība tiek apturēta;
10.9.7. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros;
10.9.8. tiek konstatēts, ka pret Izpildītāju uzsākta parādu piedziņas lieta;
10.9.9. ja saskaņā ar Starptautisko un Latvijas Republikas nacionālo sankciju likuma nosacījumiem, Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
10.9.10. ja ir iestājies Publisko iepirkumu likuma 42. panta septītās daļas 1. punkta gadījums; 
10.9.11. ja iestājušies citi būtiski apstākļi (piemēram, anulēta licence vai sertifikāts, dalība kartelī, pasūtītājam zudusi interese par konkrēto Līgumu Izpildītāja vainas  vai citu ārējo apstākļu dēļ, ārējos normatīvajos aktos noteiktajos gadījumos u.t.ml.).

11. Nepārvarama vara

11.1. Puses neatbild par šajā līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgā Puse nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē puses iespēju veikt Līguma izpildi: kari, revolūcijas, ugunsgrēki, plūdi, epidēmijas, karantīnas ierobežojumi un preču pārvadājumu embargo u.c.

11.2. Pusei, kura ir cietusi no nepārvaramas varas, ir pienākums nekavējoties informēt otru pusi. Ja līguma turpmāka izpilde nav iespējama, puses sastāda Darba nodošanas – pieņemšanas aktu un Izpildītājs saņem samaksu par visu līdz tam kvalitatīvi paveikto Autoruzraudzības daļu.

12. Piemērojamais likums un strīdu izšķiršanas kārtība

12.1. Līgums sastādīts un tam piemērojami spēkā esošie Latvijas Republikas normatīvie akti.

12.2. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu. 

12.3. Strīdus, kas rodas starp Pasūtītāju, Izpildītāju un Būvuzņēmēju par darbu izpildi var nodot izšķiršanai neatkarīgai būvekspertīzes institūcijai, kas izvēlēta pusēm vienojoties, kuras atzinums ir saistošs pusēm, ja vien tas netiek pārsūdzēts tiesā.

12.4. Ja Puses nespēj strīdu atrisināt savstarpēju pārrunu rezultātā 30 (trīsdesmit) dienu laikā, tas tiek atrisināts tiesā Latvijas Republikas normatīvajos aktos noteiktajā kārtībā.

13. Citi noteikumi

13.1. Līgums stājas spēkā ar brīdi, kad Puses to ir parakstījušas. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.

13.2. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.

13.3. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.

13.4. Pušu savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai Puses izmanto drošu elektronisko parakstu ar laika zīmogu un sūtījumus nosūta uz Līgumā vai Iepirkuma piedāvājumā norādīto elektroniskā pasta adresi. Elektroniski nosūtīts paziņojums ir uzskatāms par saņemtu otrajā darba dienā pēc tā nosūtīšanas. Visos gadījumos, kad Līgumā paredzēta dokumentu elektroniska parakstīšana, nepieciešamības gadījumā Puses var parakstīt dokumentu papīra formā. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Līgumā norādītajām Pušu adresēm, un ir uzskatāms, ka Puse ir saņēmusi paziņojumu 7 (septītajā) dienā pēc tā izsūtīšanas.

13.5. Gadījumā, ja kāda no Pusēm maina savu juridisko adresi, pasta adresi vai bankas rekvizītus, tas ne vēlāk kā 5 (piecu) kalendāra dienu laikā rakstiski paziņo par to otrai Pusei. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz tās adresi, ja vien Puse - informācijas saņēmēja - nav iepriekš norādījis savādāk.

13.6. Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses rakstiskas piekrišanas.

13.7. Līgums sagatavots latviešu valodā uz  ___ (___) lapām Līguma pamatteksta ar Līguma pielikumā pievienotiem 2 (diviem) pielikumiem uz ___ (____) lapām; kopā Līgums uz ___ (________) lapām. Līgums parakstīts elektroniski ar drošu elektronisko parakstu, kas satur laika zīmogu*. Elektroniski parakstītā Līguma datne glabājas pie katras no Pusēm.

14. Pušu rekvizīti un paraksti

